CELEX: 62016CN0198
Language: et
Date: 2016-04-08 00:00:00
Title: Kohtuasi C-198/16 P: Agriconsulting Europe SA 8. aprillil 2016 esitatud apellatsioonkaebus Üldkohtu (kuues koda) 28. jaanuari 2016. aasta otsuse peale kohtuasjas T-570/13: Agriconsulting Europe SA versus Euroopa Komisjon

1.8.2016   
            
            
               ET
            
            
               Euroopa Liidu Teataja
            
            
               C 279/9
            
         Agriconsulting Europe SA 8. aprillil 2016 esitatud apellatsioonkaebus Üldkohtu (kuues koda) 28. jaanuari 2016. aasta otsuse peale kohtuasjas T-570/13: Agriconsulting Europe SA versus Euroopa Komisjon
   (Kohtuasi C-198/16 P)
   (2016/C 279/14)
   Kohtumenetluse keel: itaalia
   
      Pooled
   
   
      Apellant: Agriconsulting Europe SA (esindaja: advokaat R. Sciaudone)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Tühistada edasikaevatud kohtuotsus ja saata kohtuasi tagasi Üldkohtule, et viimane teeks Euroopa Kohtu antavatest juhtnööridest lähtudes uue otsuse;
            
         
               —
            
            
               mõista komisjonilt välja käesolevas menetluses kantud kohtukulud ja kohtuasjas T-570/13 toimunud kohtumenetluses kantud kohtukulud.
            
         
      Väited ja peamised argumendid
   
   
               1.
            
            
               Mis puudutab pakkumuste hindamise kriteeriume nr 1 ja 2, siis väidab apellant, et tema argumente moonutati ja tõlgendati vääralt, ning et rikuti põhimõtet, mille kohaselt tuli niisuguses kontekstis kahju hüvitada.
            
         
               2.
            
            
               Mis puudutab ebaharilikult madalat pakkumust, siis väidab apellant, et moonutati hindamiskomisjoni antud hinnanguid ja rikuti kohtuotsuse põhjendamise kohustust, ning et moonutati menetlusdokumente ja et põhistus oli vastuoluline, sest Üldkohus asendas enda põhistuse hindamiskomisjoni põhjendustega.
            
         
               3.
            
            
               Apellandi väitel moonutati ja tõlgendati vääralt hagi ja esitatud tõendeid, mis puudutasid lisakohustuste osas esitatud pakkumust; samuti tõlgendati vääralt näitajaid, mis puudutasid ebaharilikult madalat pakkumust, ning menetluspoolte õigusi selle anomaalia tuvastamise menetluses; ka rikuti hankenorme ning moonutati ja tõlgendati vääralt apellandi esitatud tõendeid.
            
         
               4.
            
            
               Hüvitamisele kuuluva kahju tegeliku ja kindla laadi väär tõlgendamine.